《次李本存端午见寄韵二首 其二》
元代·叶颙

独醒孤坐与谁同，懒把哀颜换酒容。素负岁寒齐桧柏，不将春色误芙蓉。

堂堂阵美谁能犯，整整师严孰敢冲。万里白云风捲尽，蟾光飞上楚烟峰。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。